́ще несомнѣ́ннымъ и немечта́тельнымъ движе́ніемъ душа̀ къ любвѝ возжиза́тися на́чнетъ бж҃іей, влеку́щи я́кѡ и тѣ́ло во глубину̀ любвѐ ѻ́ныя неизрече́нныя, илѝ бдя́щи, илѝ, и́мже рѣ́хъ ѡ́бразомъ, въ со́нъ гряду́щу, и́же ѿ ст҃ы́я благода́ти дѣ́йствуему, ничто́же и́но тогда̀ разумѣва́ющи, ра́звѣ сіѐ то́чію, въ не́мже є́же дви́жется, вѣ́дѣти подоба́етъ, ст҃а́гѡ дх҃а бы́ти дѣ́йствіе: услажда́ема бо вся̀ ѿ ѻ́ныя неизрече́нныя сла́дости, ничто́же и́но мо́жетъ тогда̀ разумѣ́ти: поне́же непреста́нною нѣ́коею весели́тся ра́достію